# data[].attributes.body
Amalie Emmy Noether 1882. március 23-án született a németországi Erlangenben.
Rövidlátó volt és szigmatizmusnak (=selypítés) nevezett beszédhibája volt.
Ennek ellenére egyértelmű volt, hogy fiatal korától kezdve lenyűgöző intelligenciával rendelkezik.
Apja, Max Noether a helyi egyetem matematikaprofesszora, anyja, Ida Kaufmann, gazdag kölni család lánya.
Emmy az erlangeni Höhere Töchter Schule-t végezte, irodalmat és nyelveket tanult, zongoraleckéket vett, és a záróvizsgák letétele után angolt és németet taníthatott Bajorországban.
A nyelvtanítás azonban nem vonzotta, matematikával akart foglalkozni.

# data[].attributes.body
Erlangen egyetemi város, mely a legnagyobb német tartományhoz, Bajorországhoz tartozik.

# data[].attributes.body
Apja, Max Noether matematikus és professzor volt.
14 éves korában gyermekbénulás következtében mozgáskorlátozottá vált. Bár többnyire felépült a betegségből, mindig problémái voltak az egyik lábával. Annak ellenére, hogy férfi volt, mindig szilárdan hitt a nők egyenlőségében.
Édesanyja, férjéhez hasonlóan ő is nagyon progresszív mentalitással rendelkezett a maga idejében.
Emmy-nek három testvére volt, mind fiatalabbak nála.

# data[].attributes.body
Kezdetben az iskolai oktatás a lányok számára sokkal rövidebb ideig tartott és a képzés minimálisan tartalmazott tudományos elemeket. A nevelés a családanya szerep elsajátítására, a francia társalgás alapjainak megismerésére, valamint zongoraleckékre korlátozódott. Már 1887-ben nyílt vita indult a német nőmozgalom miatt, így a lányok olyan gimnáziumokban tanulhattak már, melyek felkészítették őket az egyetemi tanulmányokra. A tantervekben az 1900-as évek elejétől pedig matematikai és természettudományos ismeretek is bevezetésre kerültek.

# data[].attributes.body
A századfordulón Németországban a nők hivatalosan nem iratkozhattak egyetemre, azonban hallgathatták azokat az órákat, melyekre az előadó professzor engedélyt adott.
Ilyen speciális engedéllyel járt az erlangeni egyetemre Emmy Noether.
1903-ban letehette a felvételi vizsgát a göttingeni egyetemen, itt járt egy évet.
1904-ben végre Erlangenben is engedélyezték a nők beiratkozását, így visszatért szülővárosába.
1907-ben védte meg sikerrel matematika doktori disszertációját.

# data[].attributes.body
Göttingen város Németországban, Alsó-Szászországban.

# data[].attributes.body
Doktorálás után, ha valaki tudományos karriert választ, a szokásos út az egyetemi habilitáció – már ha férfi az illető. Német egyetemeken nő nem lehetett hivatalosan tanár.

# data[].attributes.body
Emmy 1908-tól dolgozott az erlangeni egyetemen fizetés és kinevezés nélkül.
Apjának segített, de saját kutatásokat is kezdett, több publikációja jelent meg.
Az eredeti gondolkodású matematikus egyre nagyobb hírnevet szerzett.
1908-ban tagjai közé választotta a Circolo Matematico di Palermo, 1909-ben a Deutsche Mathematiker-Vereinigung ajánlotta fel a tagságot, egyúttal felkérték a társaság rendes évi közgyűlésén való előadás megtartására is.

# data[].attributes.body
A Circolo Matematico di Palermo egy olasz matematikai társaság, amelyet Palermóban Giovanni B. Guccia szicíliai geometrikus alapított 1884-ben.

# data[].attributes.body
A (tehetős) nők elegáns, hosszú ruhákba bújtak, gyakori kiegészítő volt a kalap. Persze nem olyan, amilyet ma is láthatunk az utcákon, sokkal nagystílűbb.
A homokóra alkatot tartották szépnek, a ruhák gyakran hangsúlyozták az idomokat, a fűző mindennapi kellék volt.

# data[].attributes.body
1915-ben meghívták Göttingenbe, bár hivatalos kinevezést itt sem kapott, előadásait így hirdették meg:

Matematikai fizika szeminárium, Prof. Hilbert, Dr. E. Noether asszisztenciájával, hétfőn 4-től 6-ig.
Hilbert asszisztensnőjeként oktatott, előadásait Hilbert neve alatt tartotta.

# data[].attributes.body
Lovis Corinth 1858 és 1925 között élt német festő.
Egyik híres festménye: Asszony rózsaszín kalapban, 1912

# data[].attributes.body
Emmy 1918-ban publikálta egyik legjelentősebb eredményét, mely a Noether tétel néven ismert.
A Noether-tétel matematikai tétel, amely alapvető jelentőségű a modern fizikában.
Kimondja, hogy ha egy (fizikai) rendszerben valamilyen folytonos szimmetria érvényesül, akkor ahhoz megmaradási törvény, illetve megmaradó mennyiség tartozik.
A tétel alapvető szerepet játszott az Einstein által akkoriban kidolgozott általános relativitáselméletében.

# data[].attributes.body
1919-ben lehetővé tették, hogy előadásait saját neve alatt tartsa meg, bár fizetést még mindig nem kapott. 1922-ben szerződéses egyetemi docens lett csekély fizetéssel, de rendes egyetemi tanárrá sohasem nevezték ki.

# data[].attributes.body
A zenehallgatás egyik módja az otthoni hangszeren való előadás.
A színházi darabokból (elsősorban az operettekből) rendszeresen árusítottak kottákat, főként zongorára írva. Így akár az arisztokrata, illetve a nagypolgári kisasszonyok is lejátszhatták akár az operettek slágereit is, bár főként, természetesen, klasszikus, komolyzenei műveket játszottak akár a maguk, akár mások szórakoztatására.

# data[].attributes.body
Carl Orff 1985 és 1982 között élt német zeneszerző, zenetanár. A 20. századi zene – és benne az akkori német muzsika – egyik leghíresebb és legérdekesebb alakja. Műveit ma is a legnagyobb sikerrel játsszák. Ezt a hírnevet nemcsak operák és más vokális alkotások révén szerezte, hanem pedagógiai munkásságával is. Egyik leghíresebb műve a Carmina Burana vagy a Gassenhauer.

# data[].attributes.body
Emmy 1928-29-ben Moszkvában, 1930-ban Frankfurtban volt vendégprofesszor.
Az egyetemi oktatás és kutatás mellett szerkesztője volt a Mathematische Annalen című lapnak.
Sok cikk jelent meg kollegái és tanítványai neve alatt, melyeknek létrejöttében komoly része volt.
Jelentős nemzetközi kongresszusok megbecsült előadója, 1932-ben az Alfred Ackermann-Teubner Memorial díjjal ismerték el eredményeit.

# data[].attributes.body
Az Alfred Ackermann–Teubner-emlékdíj a matematikai tudományok népszerűsítéséért a matematikai elemzés terén végzett munkát ismerte el.

# data[].attributes.attachment_caption
Egy korai modell 1908-ból, még fakerekekkel.

# data[].attributes.body
Az 1920-as években kezdett az autó dizájn szempontjából is végérvényesen elszakadni a hintóktól.
A vezető és az utasok egyre lejjebb, végül a motor mögé kerültek, hiszen egyrészt rájöttek, hogy ha nincsenek lovak, akik felett el kell látni, nem is kell olyan magasan ülniük.

# data[].attributes.body
Mindez azonban amit Emmy elért, semmit sem jelentett a nácik hatalomrajutásakor - Emmy Noether zsidó. Az egyetemről eltávolították, élete is veszélyben volt. A tudóstársadalom nem feledkezett róla, az Egyesült Államok több egyetemétől meghívott, így 1933 októberében elhagyta Németországot. Princetonban előadásokat tartott, a Bryn Mawr College pedig egyetemi tanári állást ajánlott fel. Élete utolsó, talán legboldogabb és legtermékenyebb két évét ott töltötte, női kollégák között, női tanítványokkal, támogató, inspiráló kutatási környezetben.

# data[].attributes.body
Princeton egy közigazgatási formával rendelkező község az egyesült államokbeli New Jersey-i Mercer megyében.

# data[].attributes.body
53 éves korában, alkotóerejének teljében hunyt el Pennsylvania államban, Philadelphiában.
Egy operációt követően embóliát kapott.

# data[].attributes.body
Emmy Noether sírja az Egyesült Államokban, Pennsylvaniában a Bryn Mawr College Grounds egy csendes, kolostorszerű részében található.
A sírjel, csak a kezdőbetűivel, valamint a születési és halálozási évekkel, rendelkezik és közvetlenül a járdán van.

# data[].attributes.headline
Emmy Noether: „Az én módszereim valójában a munka és a gondolkodás módszerei; ezért osontak be mindenhova névtelenül.“

# data[].attributes.subject
Emmy Noether: „Az én módszereim valójában a munka és a gondolkodás módszerei; ezért osontak be mindenhova névtelenül.“